ΜΙΑ ΣΕΙΡΑ ΤΟΥ NETFLIX
Λέει ο νόμος ότι χωρίς να δεις ένα μνημείο
πρέπει να πληρώσεις είσοδο;
Μπορώ να πάω επαγγελματικό ταξίδι;
Πού;
Στο νησί Τζετζού.
Θα τα βγάλω τα έξοδά μας.
Θα έχω και τόσους νέους δικηγόρους μαζί.
Δεν καταλαβαίνω τι κάνουμε. Έχω πολλή δουλειά.
Mετά θα πάμε στο εστιατόριο
που προτείνατε.
Θεέ μου.
Φαίνεται κλειστό καιρό.
Εδώ έχουν τα καλύτερα νουντλς με κρέας.
Έχετε πάει στον Χουανγκτζίσα;
Το να δείτε κάτι δεν είναι το παν.
Μη σας τυφλώνουν όσα βλέπετε.
Κρατήστε την ουσία κι αυτό που κρύβεται παραπέρα.
Γιατί κάνεις τον ώριμο άντρα ξαφνικά;
Δεν κάνω τον ώριμο.
Είμαι ώριμος.
Τζουν-χο. Ήρθατε.
Τζουν-χο.
Δεν θα το πεις στους γονείς μας, έτσι;
Θέλουμε να είσαι ευτυχισμένος.
Φέρε κάποια που θα σε κάνει ευτυχισμένο.
Όχι κάποια που θα φροντίζεις.
Κύριε Τζουνγκ!
-Είστε καλά; -Είστε εντάξει;
ΥΠΟΘΕΣΗ 14 Η ΜΠΛΕ ΝΥΧΤΑ ΣΤΟ ΤΖΕΤΖΟΥ ΙΙ
Λένε ότι η Κορέα είναι κορυφαία στη θεραπεία του καρκίνου του στομάχου.
Κι εγώ δεν είμαι καν στο τέταρτο στάδιο. Είμαι στο τρίτο. Θα γίνω καλά.
Μην ανησυχείτε.
Όχι, θα τελειώσω με την υπόθεση εδώ
και θα χειρουργηθώ στη Σεούλ.
Εντάξει. Γεια σας.
Η Κορέα μπορεί να είναι κορυφή,
αλλά μην επαναπαύεστε που είστε στο τρίτο στάδιο.
Στο τρίτο στάδιο ο καρκίνος
έχει περάσει στον μυ
ή έχει εξαπλωθεί στους λεμφαδένες.
Είναι υψηλή η πιθανότητα υποτροπής
και συνίσταται χημειοθεραπεία.
Μόνο το 30 με 40 τοις εκατό ζει πέντε χρόνια ακόμα.
Τόσο χαμηλό είναι το ποσοστό;
Κύριε Τζουνγκ, κλείσατε ραντεβού για να χειρουργηθείτε;
Φυσικά.
Θα χειρουργηθώ στη Σεούλ,
στο νοσοκομείο όπου διαγνώστηκα.
Θα είμαι μια χαρά, μην ανησυχείτε.
Μήπως να φάτε λίγο ακόμα;
Φάγατε ελάχιστα.
Δεν έχω όρεξη και το στομάχι μου ανακατεύεται όταν πιέζομαι να φάω.
Να τους πω να φτιάξουν λίγο χυλό;
Όχι, δεν πειράζει.
Δεν νομίζω να αλλάξει κάτι.
Μήπως…
Νουντλς με κρέας;
Νουντλς με κρέας από το Χενγκμπόκ.
Χενγκμπόκ Νουντλς! Αλλά είναι κλειστά.
Κι αν βρούμε τον ιδιοκτήτη και του ζητήσουμε μια χάρη;
Να του πούμε ότι είναι για έναν δικηγόρο με καρκίνο στο τρίτο στάδιο.
Δεν χρειάζεται.
Μην κάνεις κάτι περιττό
και συγκεντρώσου στην υπόθεση.
Κατάλαβες;
Πώς θα βρούμε τον ιδιοκτήτη του Χενγκμπόκ Νουντλς;
Θες να τον ψάξεις;
Είπε να μην κάνουμε τίποτα περιττό.
Ο κύριος Τζουνγκ όντως το είπε αυτό,
αλλά εγώ δεν συμφώνησα.
Θεέ μου.
Τη μεγάλωσα σωστά.
Ο κύριος Τζουνγκ…
μπορεί να μη ζήσει πολύ ακόμα.
Ίσως να μην μπορέσει να φάει ξανά απ' το Χενγκμπόκ Νουντλς.
Έχεις δίκιο.
Λένε ότι μετανιώνουμε μόνο για όσα δεν κάναμε.
Το σκέφτομαι κι εγώ λίγο αυτό.
Έμοιαζε απογοητευμένος από τα νουντλς στο Χενγκούν.
Θέλετε να ψάξουμε τον ιδιοκτήτη;
Εσύ γιατί δεν μιλάς;
Τι εννοείς;
Συνήθως, κάτι τέτοιες στιγμές πετάγεσαι και λες μια βλακεία.
"Γιατί να τον ψάξουμε όλοι μαζί; Πηγαίνετε εσείς. Εγώ φεύγω".
Δηλαδή…
Δεν είναι κακό να τον ψάξουμε.
Θέλω κι εγώ να δοκιμάσω τα νουντλς.
Για να τα περιγράφει έτσι, θα είναι φοβερά.
Σίγουρα δεν είσαι άρρωστος;
Λένε ότι οι ετοιμοθάνατοι αλλάζουν χαρακτήρα.
Τι έκανα; Γιατί…
Εντάξει.
Θα ψάξουμε τριγύρω για να βρούμε τον ιδιοκτήτη.
Αντί να πάμε όλοι μαζί,
μήπως να χωριστούμε σε ομάδες;
Πώς θα χωριστούμε;
Να κάνουμε "πάνω ή κάτω".
Εννοείς "κάτω ή πάνω";
Όχι, "πάνω ή κάτω".
Το "ντεντέντζι" λες;
Κάθε περιοχή το λέει αλλιώς.
Στο νησί λένε πολλά.
"Ουρανός και γη. Και να ξέρεις, δεν ξέρεις.
Αυτό αλήθεια, αυτό ψέμα. Και να μη νικήσεις, δεν πειράζει".
Κάτι τέτοιο.
Εμείς λέμε "Ο ουρανός είναι στεριά".
Όχι, στη γειτονιά μου λέγαμε…
Λοιπόν…
Τι στη γειτονιά σου;
Πες το. Τι λέγατε;
Στη γειτονιά μου, λέγαμε…
"Πάνω ή κάτω. Δεν μιλάς κι ας χάσεις. Σκατά στο στόμα σου".
Έτσι λέγαμε.
"Σκατά στο στόμα σου!"
-Ας πούμε απλώς "πάνω ή κάτω". -Εντάξει.
Πάνω ή κάτω!
Ξανά.
Πάνω ή κάτω!
Ξανά.
Πάνω ή κάτω!
Σοβαρέψου.
Να πάτε μαζί εσείς οι δύο. Έχετε συγχρονιστεί.
Ναι, δεν χρειάζεται να χωριστούμε σε τρεις ομάδες.
Εγώ θα πάω με την Γκέου-ρα-μι και τον κύριο Τριχωτό.
Η Σου-γέον θα πάει μαζί με τον κ. Κουόν.
-Εντάξει. -Γιατί; Όχι.
-Να ξαναχωριστούμε! -Θα ψάξουμε σε ομάδες.
Να χωριστούμε ξανά, εντάξει;
-Πάνω ή κάτω! -Δεν είναι αστείο αυτό με τα "σκατά";
ΧΕΝΓΚΟΥΝ ΝΟΥΝΤΛΣ
ΤΑ ΑΥΘΕΝΤΙΚΑ ΝΟΥΝΤΛΣ ΜΕ ΚΡΕΑΣ!
Καλώς ήρθατε.
-Μια στιγμή. -Εντάξει.
Ευχαριστώ.
Καλώς ήρθατε.
Να σας ρωτήσουμε κάτι;
Μια στιγμή.
Εσείς δεν ήρθατε να φάτε πρόσφατα;
Ναι, σωστά. Είμαστε…
Ξέρετε πού θα βρούμε τον ιδιοκτήτη του Χενγκμπόκ Νουντλς;
Του Χενγκμπόκ Νουντλς;
Τι τον θέλετε;
Το μαγαζί λειτουργούσε την τελευταία φορά που είχαμε έρθει,
αλλά τώρα είναι κλειστό.
Αναρωτιόμασταν αν ξέρετε τι έγινε.
Εσείς τι λέτε; Έμεινε πίσω.
Έμεινε πίσω;
Έμεινε πίσω.
Το δικό μας εστιατόριο μεγάλωσε κι εκείνος έχασε τη θέση του στην αγορά.
Προσπάθησε πολύ να μας φτάσει σε ποιότητα.
Αλλά δεν μπορούσε να ξεπεράσει τα αυθεντικά μας νουντλς.
Έμειναν χωρίς πελάτες κι έκλεισαν πριν καιρό.
"Αυθεντικά";
Εσείς έχετε τα αυθεντικά νουντλς;
Είπαν το μαγαζί Χενγκμπόκ Νουντλς επειδή μοιάζει το όνομα με το δικό σας;
Ναι.
Σωστά.
Αρκετό άγχος μου δημιούργησαν.
Ακούω το όνομα και με πιάνει πονοκέφαλος.
-Δεν μιλάω άλλο γι' αυτούς, εντάξει; -Με συγχωρείτε.
Ναι, μια στιγμή!
Να πάρει.
Πάω να πάρω λίγο αέρα.
Συγγνώμη.
Δεν έχω ιδέα πού πήγε.
Ρωτήστε όποιον θέλετε στη γειτονιά, αλλά δεν νομίζω να ξέρει κανείς.
Έκλεισε το εστιατόριο και εξαφανίστηκε εν μία νυκτί,
χωρίς να πει σε κανέναν πού πάει.
Γιατί, όμως, έκλεισε το μαγαζί; Μήπως ξέρετε;
Δεν μπορούσε ν' ακολουθήσει.
Ξέρετε με τι.
-Με τι; -Τι εννοείτε;
Με τη μόδα.
Πήγαν όλοι στο Χενγκούν.
Πώς τους λένε;
Ξέρετε, αυτοί στο ίντερνετ.
Διάσημοι;
Επώνυμοι;
Θεέ μου, όχι!
Ινφλουένσερ!
Το Χενγκούν το έδειχνε συνέχεια η τηλεόραση
και γέμιζε με ινφλουένσερ και διάσημους,
ενώ στο Χενγκμπόκ δεν γινόταν το ίδιο.
Αναγκάστηκαν να κλείσουν.
Τα νουντλς τους, όμως, ήταν φοβερά.
Τα νουντλς του Χενγκμπόκ ήταν καλύτερα απ' του Χενγκούν;
Το Χενγκμπόκ το είχε μια μητέρα με τον γιο της.
Ο ζωμός που έφτιαχνε η μητέρα ήταν πολύ μπετζιγκέουν.
Ήταν πεντανόστιμος.
Θεέ μου, τι κρίμα.
Μπορείς να καθαρίσεις κι εκεί; Συγγνώμη.
Άργησα. Ναι.
Καλό βράδυ.
Να πάρει.
ΧΕΝΓΚΟΥΝ ΝΟΥΝΤΛΣ
ΧΕΝΓΚΜΠΟΚ ΝΟΥΝΤΛΣ
Πήγε στο Χενγκμπόκ.
Θεέ μου.
Ποιος…
Είσαι ο σεφ στο Χενγκούν, έτσι;
Τι κάνεις εδώ;
Εγώ…
Λοιπόν…
Για να πω την αλήθεια,
εκείνος μου έμαθε τα πάντα.
Εννοείς ο ιδιοκτήτης του Χενγκμπόκ;
Ναι.
Για να είμαι ειλικρινής,
δούλεψα πολύ καιρό σ' αυτό το μαγαζί.
Αν και δεν είμαι τόσο καλός όσο ο ιδιοκτήτης ή η μητέρα του.
Πήγες στο Χενγκούν όταν έκλεισε το Χενγκμπόκ;
Όχι.
Δούλευα ακόμα στο Χενγκμπόκ,
όταν ο ιδιοκτήτης του Χενγκούν…
με προσέλαβε.
Αλλά φαίνεται ότι ο ιδιοκτήτης του Χενγκμπόκ
δεν το είδε έτσι.
Θεώρησε ότι τον πρόδωσα.
Θέλω, όμως, να ξεκαθαρίσω κάτι.
Το Χενγκμπόκ ήταν το αυθεντικό.
Το Χενγκμπόκ πήγαινε καλά, επειδή οι πελάτες διαφήμιζαν το μαγαζί.
Ο ιδιοκτήτης του Χενγκούν πήρε εμένα και μου ζήτησε να φτιάξω τα νουντλς.
Άλλαξε το όνομα του μαγαζιού σε Χενγκούν Νουντλς.
Παλιά ήταν Εστιατόριο ΜπουΜπου
και πουλούσε μαγειρευτά.
Κατάλαβα.
Αφού έκλεψαν όλους τους πελάτες από το Χενγκμπόκ
και βγήκαν στην τηλεόραση,
το Χενγκούν εδραιώθηκε ως μαγαζί
και τα πράγματα δυσκόλεψαν για το Χενγκμπόκ.
Ώσπου το εστιατόριο έκλεισε.
Ξέρετε πού πήγε ο ιδιοκτήτης;
Βασικά…
Ήρθα εδώ μια φορά, χωρίς να το ξέρει ο ιδιοκτήτης του Χενγκούν.
Τον ρώτησα πού θα πήγαινε
και τι θα έκανε αν έκλειναν.
Και;
Γέλασε
και είπε ότι θα χαλάρωνε σε ένα μέρος με ωραία βουνά και νερά.
"Ένα μέρος με ωραία βουνά και νερά".
Πού μπορεί να είναι;
Είναι στο Τζετζού;
Δεν το ήξερε ο σεφ.
Είπε μόνο ότι θα πήγαινε να ξεκουραστεί κάπου με ωραία βουνά και νερά.
Μπορεί να είναι οπουδήποτε. Αρχίζει και με πιάνει πονοκέφαλος.
"Ένα μέρος με ωραία βουνά και νερά".
Μην κολλάς σ' αυτό.
Μια απλή φράση είναι.
Σημαίνει ότι πήγε κάπου ωραία.
Σωστά. Όταν ο κόσμος λέει για ωραία βουνά και νερά,
απλώς εννοεί ένα όμορφο μέρος.
Σωστά.
Τότε, μήπως πήγε στο Γηροκομείο Ορεινό Νερό;
Στο Ορεινό Νερό;
Μπροστά από το μαγαζί υπήρχαν κάποια γράμματα.
Τα περισσότερα ήταν από το Γηροκομείο Ορεινό Νερό.
Θυμάσαι τη διεύθυνση;
Γιονγκό-ρο 30, Χανμπέκ-έουπ, Τζετζού-σι, Τζετζού-ντο.
Σε παρένθεση, Σαντού-ντονγκ 1037.
Το γηροκομείο είναι στο Τζετζού.
Θεέ μου! Τέλεια.
Πρέπει να πάμε στο γηροκομείο
και να βρούμε τον ιδιοκτήτη.
Θα πάω εγώ.
Θέλω να έρθω κι εγώ.
Εντάξει.
ΓΗΡΟΚΟΜΕΙΟ ΟΡΕΙΝΟ ΝΕΡΟ
Γεια σας, να σας ρωτήσω κάτι;
Ναι.
Πήγαμε στο εστιατόριο Χενγκμπόκ Νουντλς.
Αλλά ήταν κλειστό και υπήρχαν γράμματα σκορπισμένα κάτω.
Μάλιστα.
Μήπως τα έστειλαν σε λάθος διεύθυνση;
Γι' αυτόν λέτε;
Τον ξέρετε;
Ναι, η μητέρα του είναι στο γηροκομείο μας.
Μας επισκέπτεται τουλάχιστον μία φορά τον μήνα
και δεν ήξερα ότι δεν λαμβάνει τα γράμματα.
-Ήταν εδώ και χθες. -Ήταν εδώ χθες;
Ναι.
Εντάξει.
Μήπως μπορούμε να δούμε τη μητέρα του για λίγο;
Ορίστε; Για ποιον λόγο;
Να σας πω…
Θέλουμε να μάθουμε πότε θα ανοίξει το μαγαζί.
Ακούσαμε για τα νουντλς τους και κάναμε πολύ δρόμο γι' αυτά.
Κατάλαβα.
Αλλά και να τη δείτε, δεν θα πάρετε κάποια απάντηση.
Έχει άνοια και δύσκολα θα κάνετε μια φυσιολογική συζήτηση.
Κατάλαβα.
Ο ιδιοκτήτης πρέπει να μένει στο Τζετζού,
αφού έρχεται μία φορά τον μήνα να δει τη μητέρα του.
Ναι, αλλά θα γυρίσει σε έναν μήνα.
Δεν μπορούμε να περιμένουμε.
Θα έχουμε γυρίσει στη Σεούλ ως τότε.
Εμπρός;
Κυρία Γου, πού είστε;
Ακούστε…
-Να μη σας νοιάζει. -Τι;
Τι είπες;
Δεν ψάχνουμε τον ιδιοκτήτη του Χενγκμπόκ Νουντλς.
Τον βρήκατε;
Τι; Όχι ακόμα.
Κυρία Γου,
ήρθαμε στο Τζετζού για την υπόθεση του Χουανγκτζίσα, σωστά;
Πρέπει να ετοιμαστούμε για τη δίκη.
Σωστά.
Ναι, εντάξει.
Το 1983,
όταν η κυβέρνηση ανακοίνωσε
την κατασκευή της Επαρχιακής Οδού 3008 στο κτήμα του Χουανγκτζίσα,
ποια ήταν η θέση του ναού;
Ήμασταν κατά της κατασκευής του δρόμου.
Θα κατέστρεφε το περιβάλλον του ναού
και θα ενοχλούσε τους μοναχούς.
Κυρίως, όμως, το θέμα ήταν ότι ο δρόμος κόστισε αμέτρητες ζωές.
Κόπηκαν εκατοντάδες δέντρα
και πολλά ζώα και άνθρωποι έχασαν τη ζωή τους σε τροχαία.
Η κυβέρνηση προχώρησε στην κατασκευή,
παρά τις ενστάσεις σας;
Ναι.
Αντ' αυτού, μας είπαν να βάλουμε εισιτήριο.
Κι εμείς συμφωνήσαμε.
Γιατί συμφωνήσατε;
Τα εισιτήρια αρκούσαν για να αντισταθμίσουν
τη ζημία από την κατασκευή του δρόμου;
Όχι ακριβώς…
Πιστέψαμε ότι θα περνούσαν λίγοι, αν ζητούσαμε χρήματα.
Οπότε, μας άρεσε η ιδέα αυτή.
Για να καθυστερήσουμε την καταστροφή
και να μειωθεί ο αριθμός των χαμένων ζωών
έπρεπε να μειώσουμε τον κόσμο που περνάει από εκεί.
Εγώ εξακολουθώ να πιστεύω ότι γι' αυτό είναι χρήσιμο
το εισιτήριο.
Ευχαριστώ. Τελειώσαμε.
Συνήγορε του ενάγοντα, δικός σας ο μάρτυρας.
Πόσα κερδίζει ο ναός από τα εισιτήρια;
Δεν ξέρω.
Δεν ξέρω ακριβώς.
Βάσει των στοιχείων
του Υπουργείου Χωροταξίας, Υποδομών και Μεταφορών
ο ναός βγάζει ένα δις τον χρόνο
από τη συλλογή των εισιτηρίων. Σωστά;
Σας απάντησα.
Δεν γνωρίζω το ακριβές ποσό.
Πώς χρησιμοποιεί ο ναός αυτά τα χρήματα;
Χρησιμοποιούνται για τη συντήρηση του ναού
και της πολιτιστικής κληρονομιάς του.
Δεν λαμβάνετε ήδη τα χρήματα για τη συντήρηση
του ναού και των μνημείων του από την κυβέρνηση;
Φέτος η Υπηρεσία Πολιτιστικής Κληρονομιάς είχε μπάτζετ
για τη συντήρηση μνημείων 400 δις γουόν,
απ' τα οποία τα 12 προορίζονταν
για παραδοσιακούς ναούς.
Κι ο Χουανγκτζίσα λαμβάνει επιχορήγηση από την Υπηρεσία.
Δεν νομίζετε ότι η είσπραξη εισιτηρίου είναι υπερβολή;
Όταν λέτε ένα και δέκα δις ακούγονται πολλά τα λεφτά.
Ο Χουανγκτζίσα δεν έχει λόγο να ντρέπεται.
Δεχόμαστε μόνο τα απολύτως απαραίτητα
από την κυβέρνηση και τους επισκέπτες και τα χρησιμοποιούμε τίμια.
Τότε, μπορείτε να μας αποκαλύψετε τον προϋπολογισμό σας;
Αυτό θα ήταν δύσκολο.
Είναι ιδιωτικό θέμα του ναού.
Είπατε ότι δεν έχετε λόγο να ντρέπεστε,
αλλά δεν θ' αποκαλύψετε τον προϋπολογισμό σας;
Ένσταση!
Η συνήγορος θα κάνει ερωτήσεις ή σαρκαστικά σχόλια;
Ο μάρτυρας είναι ο ηγούμενος του ναού
και τον σέβονται μοναχοί και βουδιστές.
Παρακαλώ, δείξτε λίγο σεβασμό.
Παρακαλώ, μην κάνετε σαρκαστικές ερωτήσεις.
Εντάξει.
Πέρυσι κατατέθηκαν 62 αναφορές στην αστυνομία
για παρεμπόδιση κυκλοφορίας από το εκδοτήριό σας.
Το γνωρίζετε αυτό;
Γνωρίζω ότι υπάρχουν άνθρωποι που παραπονιούνται πού και πού.
Και γιατί δεν βρίσκετε μια λύση;
Δεν μπορεί να μετακινηθεί το εκδοτήριο
μπροστά από τον ναό;
Δεν είναι λάθος η επιβολή εισιτηρίου στο μνημείο.
Δικαιολογείται από τον νόμο περί Προστασίας Πολιτιστικής Κληρονομιάς
και είναι απολύτως απαραίτητο για τον ναό, τα μνημεία του
και τη φύση γύρω από τον ναό.
Γιατί να κάνουμε εμείς τόση δουλειά και να λύσουμε κι αυτό το θέμα;
Θέλω να πω…
Τι κάνεις εδώ, αφού δεν μπορείς να πας στο δικαστήριο;
Πρέπει να γυρίσεις στη Σεούλ για να χειρουργηθείς!
Και να γυρίσω, δεν μπορώ να χειρουργηθώ ακόμα.
Αργεί το ραντεβού μου.
Ποιο νοσοκομείο αργεί τόσο τέτοιο χειρουργείο;
Γιατί δεν πας και σε άλλο;
Όχι, δεν μπορώ.
Θα πρέπει να κλείσω ξανά ραντεβού και να περιμένω ξανά.
Θα αργήσω κι άλλο…
Περάστε.
Κυρία Γου.
Η αξίωση του ενάγοντα να μην πληρώσει αφού δεν θα επισκεφτεί
το μνημείο είναι έγκυρος. Γιατί εμείς…
Συνέχισε.
Γιατί χάνουμε τη δίκη;
Δεν μπορούμε καν να απαντήσουμε στο απλό επιχείρημα
ότι ο ναός δεν έκανε κάτι κακό.
Συγγνώμη,
αλλά ποια είσαι;
Τι;
Είμαι η Γου Γιουνγκ-γου.
Διαβάζεται ορθά και ανάποδα.
Άννα, Σάββας, Σέρρες, σοφός, Γου Γιουνγκ-γου.
-Τι; -Είναι δικηγόρος μου.
Συγγνώμη, εσείς ποια είστε;
-Είμαι… -Είναι…
Είναι η πρώην γυναίκα μου.
Λέγοντας πρώην…
Εννοείτε εκείνη που άντεξε οχτώ χρόνια
ενώ εσείς δουλεύατε και την παραμελούσατε
και στο τέλος ζήτησε διαζύγιο;
Τι;
Αγάπη μου…
Τζι-σου, μπορώ να μιλήσω λίγο στην κυρία Γου;
Φυσικά.
Παρακαλώ.
Λοιπόν…
Κατά τη γνώμη μου,
δεν δικαιολογείται νομικά το εισιτήριο.
-Δεν δικαιολογείται; -Ναι.
Ο ναός είναι ξεκάθαρος.
Έχει ως δικαιολογία τον νόμο
περί Πολιτιστικής Κληρονομιάς,
αλλά χρησιμοποιεί και τη θεωρία
ότι ο ναός ως μνημείο περιλαμβάνει και τη φύση γύρω του.
Αλλά και το δικό μας επιχείρημα δεν αρκεί.
Θέλουμε να αποδείξουμε ότι ο ενάγων δεν επισκέφτηκε τον ναό.
Και να το θέλει η δικαστής, δεν μπορεί να πάρει το μέρος μας.
Δεν υπάρχει νομική βάση για να βγάλει απόφαση.
Κατάλαβα.
Να πούμε ότι το σύστημα είσπραξης
εισιτηρίων σε εθνικά πάρκα καταργήθηκε το 2007;
Ο ναός είναι στο Εθνικό Πάρκο Χανμπέκ.
Ο ναός εισπράττει εισιτήριο για το μνημείο,
όχι για το πάρκο.
Κι αν ζητήσουμε από τον δικαστή
να αποκαλύψει τον προϋπολογισμό;
Νωρίτερα είπα ότι κάνουν διπλοεισπράξεις
αφού λαμβάνουν και την κρατική επιχορήγηση,
αλλά το θέμα είναι ότι δεν ξέρω τον ακριβή προϋπολογισμό τους.
Δεν θα το επιτρέψει η δικαστής.
Η δίκη δεν γίνεται για τον προϋπολογισμό του ναού.
Το θέμα είναι αν ήταν σωστό ή λάθος
που πλήρωσε εισιτήριο ο ενάγων.
Λοιπόν…
Τι άλλο μπορούμε να ισχυριστούμε;
Τι άλλο υπάρχει;
Άκου…
Τζι-σου;
Τζι-σου…
Τι να πούμε;
Μια στιγμή.
Τελειώσατε την κουβέντα;
Ναι.
Δεν έχει αλλάξει καθόλου.
Ορίστε;
Είναι πιο ζωηρός με μια δικηγόρο που βλέπει κάθε μέρα,
παρά μ' εμένα
που είχε να με δει πέντε χρόνια.
Όταν ήταν μαζί μου,
το βλέμμα του έμοιαζε άδειο.
Τώρα, όμως…
φαίνεται να είναι γεμάτος ζωή.
Μου θύμησες…
γιατί τον άφησα.
Γιατί τον αφήσατε;
Όταν ήμουν μαζί του…
ένιωθα μοναξιά.
Δεν ήμουν ευτυχισμένη.
ΜΠΑΜΠΑΣ
Χαίρομαι που είσαι καλά.
Τέλος πάντων, πάρε με αμέσως αν συμβεί κάτι, εντάξει;
Εντάξει.
-Μπαμπά. -Ναι, τι είναι;
Τι θα έκανες αν έφερνα
τον Λι Τζουν-χο σπίτι;
Ποιος είναι ο Λι Τζουν-χο;
Να σου πω…
Είναι αυτός που φίλησα μπροστά στο σπίτι.
Αυτός ο αλήτης;
Γιατί; Θα τον φέρεις σπίτι;
Όχι.
Αναρωτιόμουν γιατί ήθελες να τον δεις.
Τι εννοείς γιατί;
Ήθελα να δω τι άνθρωπος είναι
και αν μπορεί να κάνει ευτυχισμένη την κόρη μου.
Ήθελα να δω
αν είναι ικανός να φροντίσει την κόρη μου όπως εγώ.
Κατάλαβα.
Εντάξει.
Ο Τζουν-χο…
είναι τέτοιος άνθρωπος.
Μπορεί να με κάνει ευτυχισμένη.
Και μπορεί να με φροντίσει όπως εσύ.
Το πρόβλημα…
είμαι εγώ.
Μπορώ εγώ…
να κάνω ευτυχισμένο
τον Τζουν-χο;
Δεν θα τον έκανα…
να νιώθει μόνος;
Θεέ μου, είναι παράξενο.
Άκουσα ότι πολλοί βλέπουν δελφίνια εδώ κάθε μέρα.
Εμείς γιατί δεν βλέπουμε κανένα;
Τζουν-χο.
Ναι;
Δεν νομίζω…
ότι πρέπει να είμαστε μαζί.
Πώς σου ήρθε αυτό έτσι ξαφνικά;
Φταίει που ο κύριος Τζουνγκ αρρώστησε;
Μήπως νιώθεις τύψεις που βγήκαμε ραντεβού
ενώ ο κύριος Τζουνγκ περνάει δύσκολα
με τον καρκίνο του στομάχου;
Δεν το σκέφτηκα αυτό,
αλλά έχεις ένα δίκιο.
Αν δεν είναι αυτό το θέμα, γιατί δεν θες να είμαστε μαζί;
Δεν απογοητεύτηκες που δεν είδαμε δελφίνια, έτσι;
Θεέ μου.
Δεν είναι αυτός ο λόγος, έτσι;
Τα δελφίνια…
είναι στον ωκεανό.
Απλώς δεν τα βλέπουμε.
Θυμάσαι που ο ηγούμενος είπε πως ό,τι βλέπουμε δεν είναι το παν;
"Ό,τι βλέπεις δεν είναι το παν.
Μην τυφλώνεσαι από ό,τι βλέπεις.
Κράτα την ουσία κι αυτό που κρύβεται παραπέρα".
Ναι, έτσι είπε ο ηγούμενος.
Σωστά!
Με τύφλωσε αυτό που έβλεπα
και ξέχασα την ουσία που κρύβεται παραπέρα.
Ο δρόμος είναι πάνω σε κτήμα του ναού.
Και χτίστηκε για τουριστικούς λόγους.
Ο Χουανγκτζίσα και όλη η περιοχή αποτελούν πολιτιστική κληρονομιά.
Πρέπει να κοιτάξω παραπέρα.
Στην τελική, ένας απλός δρόμος είναι!
Αυτή είναι η ουσία!
Μιλάς για την υπόθεση;
Στο Διοικητικό Δίκαιο υπάρχει ο όρος "δημόσια περιουσία".
Η δημόσια περιουσία ορίζεται
από την πολιτεία ή την τοπική αυτοδιοίκηση.
Οι δρόμοι ανήκουν σε όλους και αποτελούν δημόσια περιουσία.
Αυτό θα είναι το επιχείρημά μας.
Έτσι θα επιχειρηματολογήσουμε!
Πού πας;
Πρέπει να το συζητήσω με τον κύριο Τζουνγκ.
Πλάκα μου κάνεις;
Πρώτα με χωρίζεις και μετά φεύγεις έτσι απλά;
Είμαι…
Δεν είμαι τίποτα για εσένα;
Για τι με περνάς;
Γιατί μου το κάνεις αυτό;
Συγγνώμη.
Οι δύο πλευρές έχουν κάτι άλλο να ισχυριστούν ή ν' αποδείξουν;
Ο ενάγοντας ζητάει τον λόγο.
Εμείς δεν έχουμε κάτι.
Σας ακούμε, συνήγορε.
Κυρία πρόεδρε,
η Επαρχιακή Οδός 3008 είναι δημόσια περιουσία.
Δημόσια περιουσία;
Ναι.
Η Επαρχιακή Οδός 3008
περνάει από περιοχή του ναού
που ανήκει στους εναγόμενους και το τοπίο είναι πανέμορφο.
Ωστόσο, το θέμα προέκυψε από τη χρήση του δρόμου
που είναι δημόσια περιουσία, την οποία παρέχει η τοπική αυτοδιοίκηση.
Δεν μπορούμε να θεωρήσουμε ότι ο ενάγοντας
επισκέφτηκε ένα μνημείο
απλώς επειδή χρησιμοποίησε δημόσια περιουσία.
Θα πάω με την Ντονγκ Γκέου-ρα-μι και τον κύριο Τριχωτό.
Γιατί; Μάλωσες με τον Τζουν-χο;
Εντάξει, θα τα πούμε στο σπίτι.
Ντονγκ και Γκέου και Ρα-μι
Πάρτε με κι εμένα.
Γου και Γιουνγκ και Γου
Τι; Δεν θα πας μαζί τους;
Δεν μπορώ.
Θα είναι άβολα…
με τον Τζουν-χο.
Γιατί νιώθεις άβολα μαζί του;
Του είπα…
ότι δεν πρέπει να είμαστε μαζί.
-Τι; -Τι;
Τι συμβαίνει; Αλήθεια μαλώσατε;
Όχι, δεν μαλώσαμε.
Μαλώσατε.
Θέλετε να πάμε για ένα ποτό;
Δεν έχεις πρόβλημα, έτσι;
Πάμε, δεν με πειράζει.
Άσ' το. Δεν έχω όρεξη να πιω.
Ποιος λέτε να είναι ο λόγος;
Γιατί;
Φταίει που είναι άρρωστος ο κύριος Τζουνγκ;
Μήπως που δεν είδαμε τον Σαμπάλ, τον Τσουνσάμ, τον Μποκσούν ή τον Τζεντόλ;
Όχι. Δεν μπορεί να με χώρισε γι' αυτό.
Τότε, γιατί το έκανε αυτό;
Ήμασταν καλά και ξαφνικά…
Ίσως την πίεσες πολύ.
Άκου.
Ήρθε εδώ για δουλειά κι εσύ την πήγες στο σπίτι της αδερφής σου.
Πρέπει να αγχώθηκε πολύ.
Στη θέση της…
Θεέ μου, ούτε να το σκέφτομαι δεν θέλω.
Έτσι λες;
Μήπως…
της ζήτησα πολλά;
Έχει δίκιο.
Ήταν υπερβολικό αυτό για τη Γιουνγκ-γου.
Πώς κι έχεις γίνει λογικός έτσι ξαφνικά;
Δεν έγινα…
Γιατί τα βάζεις μαζί μου;
Έχετε δίκιο.
Φαινόταν πολύ αγχωμένη.
Δεν είχε γκιμπάπ
και προσπάθησε να φάει κρέας και σασίμι,
παρόλο που δεν μπορούσε να τα καταπιεί.
Τζουν-χο, μην κλαις.
Ίσως είναι για καλό.
Δεν το ξέρεις ακόμα, αλλά τα πράγματα θα ήταν δύσκολα έτσι κι αλλιώς.
Την κυρία Γου…
δεν θα μπορούσες να τη διαχειριστείς.
Τι;
Τι εννοείς "δεν θα μπορούσε να τη διαχειριστεί";
Έχει δίκιο.
Τι εννοείς;
Λέω ότι η κυρία Γου γεννήθηκε…
Τι είναι αυτά που λες;
Τι;
Γεννήθηκε…
Το θέμα είναι…
Η ύπαρξή της είναι ξεχωριστή.
Δεν ξέρω! Ας πιούμε.
Ορίστε.
Στην υγειά μας.
Στάσου. Έχεις ένα ζουζούνι στο ποτήρι σου.
Ζουζούνι;
Είσαι παρατηρητικός.
Μην το πιεις αυτό.
Συγγνώμη, μας φέρνετε άλλο ένα ποτήρι;
Πάνω στο θυμό μου, σου φώναξα να φύγεις
Έχεις ήδη φύγει
Τόσο μακριά
Σήμερα χωρίσαμε
Αν καταλαβαίνεις πώς νιώθω
Αγαπιόμασταν
Αλλά τελειώσαμε
Τελειώσαμε
Τελείωσαν όλα
Τελείωσαν;
Τόσες υποσχέσεις
Κι όλο πίνω
Πίνω
Πίνω κάθε μέρα
Πίνω
Απ' όταν σ' έχασα
Πώς να σε ξεχάσω;
Εσένα
Δεν έχεις ιδέα
Κλαίω
Κι εσύ δεν ξέρεις
Πώς πραγματικά νιώθω που σ' αφήνω
Αγάπη μου
Σε παρακαλώ, ξέχασέ με
Μόνο βάρος θα είμαι για σένα
Αγάπη μου
Τις αναμνήσεις της μεγάλης μας αγάπης
Θα τις αφήσουμε πίσω μας
Πίσω μας
Πήγαινε να κοιμηθείς.
Ναι.
Μπορούμε να μιλήσουμε;
Τι;
Τι σου συμβαίνει;
-Ορίστε; -Άκου λίγο.
Είσαι άλλος άνθρωπος.
Είναι γνωστό ότι είσαι μεγάλος κόπανος.
Με εκνευρίζεις όποτε μιλάς και θέλω να σε δείρω.
Έπρεπε να μηχανορραφείς και να κάνεις σχέδια.
Έτσι είσαι εσύ.
Τόσο κακός είμαι;
Δεν το ήξερες;
Πού πήγε ο κόπανος, ο τακτικιστής Κουόν Μιν-γου;
Γιατί έγινες ξαφνικά καλός και μας μπερδεύεις όλους;
Παραλίγο να σε καταγγείλω για πλαστοπροσωπία.
Τι στο καλό έκανα;
Τι σε νοιάζει αν θα φάω ένα ζουζούνι
ή αν μπορώ να βάλω τη βαλίτσα μου στο ντουλάπι
ή αν θα κουβαλήσω τις μπίρες μόνη;
Γιατί το παίζεις καλός;
Είμαστε σε ταξίδι κι εσύ πας το πρωί για τρέξιμο.
Αγοράζεις λουλούδια από μια ηλικιωμένη.
Τι θέατρο παίζεις;
Το να είσαι κουλ δεν σου πάει!
Γιατί φέρεσαι έτσι;
Επειδή…
είμαστε στο Τζετζού.
Τι εννοείς;
Παριστάνεις τον ρομαντικό;
Κυρία Τσόι, σου αρέσω;
Τι; Όχι.
Όχι. Είσαι τρελός;
Τότε, τι έχεις πάθει;
Λες για εμένα πράγματα που ούτε εγώ δεν έχω προσέξει.
Πες αλήθεια.
Σου αρέσω, έτσι;
Νομίζω πως σου αρέσω.
Γιατί δεν το αρνείσαι;
Τι;
Σου αρέσω αλήθεια;
Θεέ μου.
Μόλις έφαγα χυλόπιτα.
Τι εννοείς;
Δεν βλέπετε πώς κοιτάζει ο Κουόν Μιν-γου το αγγελούδι;
Δεν βλέπετε πόσο καυτό είναι το βλέμμα τους;
Ποιο βλέμμα; Πάψε και πάμε μέσα.
Τι είναι αυτά που λες;
Πρέπει να γυρίσουμε στο καραόκε.
Από εκεί φύγαμε. Θες να γυρίσουμε τώρα;
Για μια στιγμή.
Μόλις έχασα τον Κουόν Μιν-γου.
Χωρίς να του πω καν πώς νιώθω.
Δεν έγινε τίποτα. Δεν μπορείς να λες ότι έφαγες χυλόπιτα.
Σου άρεσε ο Κουόν Μιν-γου;
Δεν ξέρω.
Να πάρει.
Θα πάω να πω μερικά τραγούδια χωρισμού.
Έφαγα χυλόπιτα!
Θα έρθω κι εγώ.
Τι;
Ευχαριστώ, Τζουν-χο.
Παρακαλώ.
Τι κάνουν οι άλλοι; Είναι στο σπίτι;
Ναι, θέλαμε να πάμε στον ναό μαζί σας μόλις βγείτε.
-Πρέπει να ετοιμάζονται. -Εντάξει.
Ωραία.
Η καλεσμένη σας; Έφυγε κιόλας;
Η καλεσμένη μου…
Η πρώην γυναίκα μου;
Ναι, τηλεφώνησε το πρωί και είπε ότι επιστρέφει στη Σεούλ.
Εντάξει.
Χθες το βράδυ, στο όνειρό μου, την παρακαλούσα
κι έλεγα ότι εγώ έφταιγα για όλα.
Ότι δεν θα είμαι πια έτσι κι ότι πρέπει να τα ξαναβρούμε.
Όταν, όμως, με πήρε το πρωί, δεν μπόρεσα να της πω τίποτα.
Το έπαιξα άνετος και είπα "Καλό ταξίδι".
Ίσως δεν είμαι συνηθισμένος να λέω τέτοια πράγματα.
Τζουν-χο, σου αρέσει καμία;
-Ορίστε; -Αν σου αρέσει,
κράτα την.
Αν συμβεί κάτι και τη χάσεις,
γύρνα σ' αυτήν και κράτα τη γερά.
Αν και δεν φαίνεσαι τύπος που θα έκανε τα ίδια λάθη μ' εμένα.
Μη νιώθεις αμήχανα.
Τι;
Δεν έγινε τίποτα μεταξύ μας χθες.
Δεν έγινε τίποτα.
Δεν θυμάμαι και πολλά. Μάλλον είχα πιει πολύ.
Δεν ήπιες μόνο εσύ. Ούτε εγώ θυμάμαι κάτι.
Να είμαστε άνετοι, όπως πριν.
Εντάξει.
Εγώ φταίω;
Ή ο άγγελος;
Ορίστε;
Αν πήγαινες σε ερημονήσι,
ποια θα έπαιρνες μαζί σου;
Την Ντονγκ Γκέου-ρα-μι ή τον άγγελο;
Τι;
Μη δίνεις σημασία. Πήγαινε.
-Συμβαίνουν τρελά πράγματα. -Ποια θα διάλεγες;
ΕΚΔΟΤΗΡΙΟ ΧΟΥΑΝΓΚΤΖΙΣΑ
Το εκδοτήριο είναι κλειστό.
ΔΩΡΕΑΝ ΕΙΣΟΔΟΣ
Συγχαρητήρια. Κερδίσατε τη δίκη.
Ναι, ευχαριστώ.
Γιατί ήρθατε στον ναό;
Κατάλαβα.
Ήρθατε για μια δωρεάν ξενάγηση πριν γυρίσετε στη Σεούλ,
αφού πια δεν υπάρχει εισιτήριο;
Όχι, ήρθαμε…
Ήρθαμε να μιλήσουμε στον ηγούμενο.
Πού μπορούμε να τον βρούμε;
Είναι στην Κυρίως Αίθουσα.
Θα σας έχει ανησυχήσει πολύ η έκβαση της δίκης.
Λυπούμαστε πολύ.
Αν ανησυχούσα για μικροπράγματα,
θα ήμουν άξιος να λέγομαι μοναχός;
Πρέπει να συμμορφωθούμε με την απόφαση του δικαστηρίου.
Αν και στη δίκη ήμασταν αντίπαλοι,
έμαθα πολλά για τον Χουανγκτζίσα μέσα από τη δίκη.
Οι ζημίες από τον δρόμο
πέφτουν στον ναό που κατέχει τη γη.
Αλλά η κυβέρνηση κάνει τα στραβά μάτια
και σας περιορίζει με διάφορους νόμους.
Θεέ μου.
Στη δίκη μας πιέσατε να αποκαλύψουμε τον προϋπολογισμό μας
κι είπατε ότι διπλοεισπράττουμε.
Τι πάθατε τώρα;
Αφού ο ναός έχασε
μια τόσο σημαντική πηγή εσόδων,
πρέπει να συνδράμει η κυβέρνηση
ώστε ο ναός να γίνει αυτόνομος.
Θέλετε να το συζητήσουμε με τους σχετικούς οργανισμούς
την τοπική αυτοδιοίκηση, την Υπηρεσία Πάρκων,
την Εταιρεία Αγροτικών Κοινοτήτων, την Υπηρεσία Πολιτιστικής Κληρονομιάς
για να το συζητήσουμε;
Να δημιουργήσουμε ένα ίδρυμα
για την αυτοδιαχείριση του ναού.
Για να είμαι ειλικρινής, κι εγώ το ίδιο σκεφτόμουν.
Αυτό το θέμα πρέπει να το χειριστεί η κυβέρνηση,
όχι εμείς, οι πολίτες.
Αλλά δεν είναι εύκολη η επικοινωνία με την κυβέρνηση.
Ναι.
Η επικοινωνία με την κυβέρνηση είναι πάντα δύσκολη.
Κι αν αυτήν τη φορά…
διαπραγματευτείτε απευθείας με τη διοίκηση;
Τι εννοείτε;
Το τάγμα Χεσεόκ είναι ισχυρό και έχει πολλούς ακολούθους.
Ο Χουανγκτζίσα είναι ο πιο γνωστός απ' τους ναούς του τάγματος.
Πιστεύω ότι κάτι θα γίνει.
Αυτό δεν μπορώ να το αποφασίσω μόνος μου.
Πρέπει να μιλήσω με το τάγμα.
Ωστόσο,
γιατί μου τα λέτε όλα αυτά;
Δεν νομίζετε ότι θα χρειαστείτε βοήθεια από ειδικούς,
για να φέρετε κοντά την κυβέρνηση και άλλους οργανισμούς
ώστε η συμφωνία να είναι υπέρ του ναού;
Εμείς έχουμε ειδικούς σε κυβερνητικά θέματα.
Δεν παρέχουν απλώς νομικές υπηρεσίες όπως στις άλλες εταιρείες.
Φέρνουν κοντά την κυβέρνηση
με τους ανεξάρτητους φορείς.
Επικοινωνούν με την κυβέρνηση και τις διοικητικές υπηρεσίες
και υπερασπίζονται τα συμφέροντα κάθε οργανισμού.
Ως τώρα, εκπροσωπούμε κυρίως εταιρείες,
αλλά πιστεύω ότι θα βοηθήσουν στη δημιουργία του ιδρύματος
αυτοδιαχείρισης του ναού.
Καταλαβαίνω τι λέτε.
Θα το συζητήσουμε και θα σας καλέσω.
Μάλιστα.
Θεέ μου, ώρα για φαγητό.
Δεν έχετε φάει, έτσι;
Αν σας αρέσει το φαγητό του ναού, να φάτε μαζί μας.
Μπορούμε;
Πώς νιώθεις;
Φαίνεσαι πιο αδύνατος από πριν.
Ευχαριστώ για το ενδιαφέρον.
Δεν νιώθω καλά.
Προσευχήσου στον Αβαλοκιτεσβάρα Μποντισάτβα.
Ορίστε;
Ο Αβαλοκιτεσβάρα Μποντισάτβα είναι ένα παντοδύναμο ον
με χίλια μάτια που βλέπουν τον πόνο των ανθρώπων
και με χίλια χέρια
που ανακουφίζουν τον πόνο κάθε πλάσματος.
Αν επικαλεστείς το όνομά του και αφοσιωθείς σ' αυτόν,
ο Αβαλοκιτεσβάρα Μποντισάτβα
θα σου πάρει κάθε πόνο.
Τότε…
πώς να προσευχηθώ;
Νάμου Γκουανσιουμποσάλ.
Έτσι.
Αφοσιώνεσαι στον Αβαλοκιτεσβάρα Μποντισάτβα.
Είναι η πρώτη φορά που με εντυπωσιάσατε.
Η πρώτη;
Ναι, δεν περίμενα να κάνετε τέτοια προσφορά στον ηγούμενο.
Άξιζε που χωρίσατε και δουλέψατε τόσο σκληρά
ώστε να πάθετε καρκίνο του στομάχου.
Αλήθεια;
Δεν πήγαν χαμένα όλα αυτά τα χρόνια;
Ναι, έτσι νομίζω.
Εντάξει.
Ναι.
Στους μοναχούς αρέσουν πολύ τα νουντλς.
Κανείς μοναχός δεν απαντάει στην ερώτηση "Θέλει κανείς χυλό;"
Αλλά αν ρωτήσετε "Θέλει κανείς νουντλς;"
Όλοι λένε "Ναι".
Φαίνονται πεντανόστιμα.
-Καλή όρεξη. -Ευχαριστούμε.
Ευχαριστούμε.
Τι;
Τι έχει μέσα; Η γεύση έρχεται σταδιακά.
-Πρώτο στάδιο! -Ξινό.
-Δεύτερο. -Γλυκό.
-Τρίτο. -Πικάντικο.
Ναι!
Οι βουδιστές που μαγειρεύουν σε ναούς λέγονται γκονγκιανγκτζού.
Ο γκονγκιανγκτζού του ναού φτιάχνει εξαιρετικά νουντλς.
Λένε ότι ο χρόνος βράσης δύσκολα ελέγχεται
όταν φτιάχνεις πολλά νουντλς με τη μία.
Αλλά ο γκονγκιανγκτζού μας ξέρει πότε να τα βγάλει
απ' το χρώμα τους.
Γι' αυτό δεν είναι παραβρασμένα.
Υπήρχε ένα μαγαζί με φοβερά νουντλς, το Χενγκμπόκ Νουντλς.
Εκείνο το μαγαζί μου θυμίζουν αυτά εδώ.
Έβαζε τέτοια χοντρά νουντλς, όχι λεπτά.
Και τα μανιτάρια εδώ μοιάζουν με τα μεγάλα κομμάτια κρέατος που έβαζαν.
Πώς δεν το σκέφτηκα νωρίτερα;
Ο Χουανγκτζίσα είναι στο όρος Χανμπέκ
και στον ναό υπάρχει μια φυσική πηγή.
Έχεις δίκιο.
Αυτό το μέρος…
"Ένα μέρος με ωραία βουνά και νερά".
Πρέπει να δω αν ο γκονγκιανγκτζού του ναού
είχε το Χενγκμπόκ Νουντλς!
Στάσου λίγο…
Είστε ο γκονγκιανγκτζού του ναού;
Ορίστε;
Ναι.
Και είχατε το Χενγκμπόκ Νουντλς;
Πώς το ξέρετε αυτό;
Σας ψάξαμε παντού.
Εμένα;
Γιατί;
Θέλαμε να σας ζητήσουμε να φτιάξετε νουντλς με κρέας
για έναν δικηγόρο που ίσως πεθάνει από καρκίνο του στομάχου.
Λοιπόν…
Είπα να μην κάνεις κάτι περιττό, αλλά δεν μπορούσες αλλιώς, έτσι;
Για να ψάχνατε, το ξέρετε ήδη.
Το μαγαζί έχει κλείσει.
Και δεν είναι σωστό να φτιάξουμε νουντλς με κρέας στον ναό.
Να ανοίξετε ξανά το μαγαζί.
Είμαστε δικηγόροι. Μπορούμε να σας βοηθήσουμε.
Αλήθεια;
Σε τι θα βοηθήσει που είστε δικηγόροι;
Αν όντως το Χενγκούν Νουντλς ονομάστηκε έτσι
από το Χενγκμπόκ Νουντλς, θα σας βοηθήσουμε.
Πήραν έναν υπάλληλό σας
κι έτσι έμαθαν την κρυφή συνταγή σας.
Αν είναι έτσι, μπορούμε να βοηθήσουμε.
Είναι αλήθεια όλα αυτά;
Είναι όλα αλήθεια.
Και να είναι, όμως, τι μπορώ να κάνω;
Έχετε ακούσει ποτέ
για τον Νόμο περί Προστασίας Εμπορικών Μυστικών;
Ορίστε;
Η αντιγραφή της μάρκας ενός διάσημου εστιατορίου
λέγεται αθέμιτος ανταγωνισμός.
Όπως η αλλαγή της ονομασίας ενός μαγαζιού σε Χενγκούν Νουντλς
από το πιο γνωστό Χενγκμπόκ Νουντλς.
Αυτό μπερδεύει τους πελάτες κι ο νόμος το απαγορεύει.
Ο νόμος αυτός είναι
ο Νόμος περί Προστασίας Εμπορικών Μυστικών.
Και λοιπόν;
Βασικά,
ο ιδιοκτήτης του Χενγκούν Νουντλς ισχυρίστηκε
ότι δεν είχα κατοχυρώσει το όνομα
και ότι γι' αυτό δεν γίνεται τίποτα.
Και να μην το είχατε κατοχυρώσει,
θα εγείρουμε ζήτημα αθέμιτου ανταγωνισμού.
Να στείλουμε μια επιστολή
στο Χενγκούν Νουντλς
ζητώντας να αλλάξουν όνομα στο μαγαζί;
Γιατί να μην κάνουμε αγωγή;
Θα αποζημιωθείτε για κάθε ζημία
από τον αθέμιτο ανταγωνισμό του Χενγκούν Νουντλς.
Αν ανοίξετε το μαγαζί ξανά με το όνομα Χενγκμπόκ Νουντλς,
να κατοχυρώσετε το όνομα.
Θα σας βοηθήσει η ομάδα πνευματικής ιδιοκτησίας της Χανμπάντα.
Από εδώ και πέρα,
θα μπορείτε να απαγορέψετε τη διαρροή των συνταγών σας.
Θα τις προστατεύετε ως επαγγελματικό μυστικό.
Επαγγελματικό μυστικό;
Ναι, ο λόγος που δεν ξέρουμε τη συνταγή της Coca-Cola
είναι επειδή η εταιρεία την προστατεύει.
Αυτό θα κάνετε και με τα νουντλς.
Όλο αυτό θέλει κόπο.
Θέλει ένορκες καταθέσεις των υπαλλήλων.
Αλλά θα σας βοηθήσουν οι ειδικοί της Χανμπάντα.
Φοβερό.
Θεέ μου.
Δεν ήξερα ότι μπορούν να γίνουν όλα αυτά.
Δεν πίστευα ότι ο νόμος θα με έσωζε.
Νόμιζα…
ότι έπρεπε απλώς να σταματήσω να στεναχωριέμαι.
Πονούσα που δεν μπόρεσα να προστατέψω
και να συνεχίσω τη συνταγή
που μου έμαθε η μάνα μου.
Στεναχωριόμουν πολύ.
Σας ευχαριστώ.
Ευχαριστώ.
Εντάξει.
Έτοιμα τα νουντλς.
Ευχαριστούμε που μας ανοίξατε το μαγαζί σας.
Είπατε ότι θα φύγετε σύντομα.
Το λιγότερο που μπορούσα να κάνω ήταν να σας φτιάξω νουντλς.
Αλλά θα σας δω μόλις αναλάβετε την υπόθεση.
Ναι, σκεφτείτε το με την ησυχία σας και επικοινωνήστε μαζί μας.
Σίγουρα δεν θες νουντλς με κρέας;
Το έφτιαξα για να δοκιμάσεις τον ζωμό.
Όχι, ευχαριστώ.
Ευχαριστώ.
Να δοκιμάσουμε;
-Ευχαριστούμε. -Ωραία.
-Ευχαριστούμε. -Ναι.
Ο ζωμός είναι πλούσιος
και πολύ ωραίος.
Είναι πολύ καλό.
Ευχαριστώ. Καλή όρεξη.
Ευχαριστώ.
Κάθισε στη θέση μου.
Θα το πω στην αεροσυνοδό.
Εντάξει.
Έμαθα ότι χωρίσατε.
Θα ήσασταν άβολα δίπλα δίπλα.
Εμένα ή τον άγγελο;
Η ακρόαση της υποψήφιας υπουργού, Τε Σου-μι,
είναι σε έναν μήνα.
Σήμερα, η κυρία Τε πήγε στην ομάδα προετοιμασίας της ακρόασης της
στην Ανώτατη Εισαγγελία για να ξεκινήσει τις ετοιμασίες.
Στην ακρόαση, η αντιπολίτευση
θα της επιτεθεί με σφοδρότητα σχετικά με διάφορα θέματα
όπως το ότι κληρονόμησε την εταιρεία της,
γέννησε τον γιο της στο εξωτερικό
κι έχει στενές σχέσεις με τον Όμιλο Γκανγκτσεόν
όπου ο άντρας της είναι πρόεδρος.
Όλοι θα παρακολουθούν την ακρόαση
και θα είμαι προετοιμασμένη.
Θα βάλω τα δυνατά μου και θα είμαι ειλικρινής.
ΔΙΑΔΟΧΗ, ΓΕΝΝΑ ΣΤΟ ΕΞΩΤΕΡΙΚΟ ΚΑΙ ΣΧΕΣΕΙΣ ΜΕ ΓΚΑΝΓΚΤΣΕΟΝ
Πείτε μας το σχέδιό σας.
Πείτε μας για το ότι γεννήσατε στο εξωτερικό.
Περάστε.
Ήρθε ο δημοσιογράφος Λι Τζουν-μπέομ.
Πείτε του να περάσει.
Ήρθατε.
Πώς είστε;
Είχατε καιρό να με καλέσετε.
Είστε καλά;
Βρήκατε την κόρη της Τε Σου-μι;
Ορίστε;
Έμαθα ότι ερευνούσατε
για την κόρη που έκανε πριν παντρευτεί.
Ναι.
Απ' όσα έχω βρει,
υπάρχει κάποια που πιστεύω ότι είναι κόρη της.
Ποια είναι.
Δεν ξέρω αν την ξέρετε.
Δουλεύει εδώ, στη Χανμπάντα.
Η κυρία Γου Γιουνγκ-γου.
Έχω ένα προαίσθημα, αλλά δεν έχω αποδείξεις.
Γι' αυτό δεν δημοσίευσα τίποτα.
Έχετε δίκιο.
Τι;
Η κυρία Γου είναι κόρη της Τε Σου-μι.
Μια στιγμή.
Το ξέρατε όταν την προσλάβατε;
Και η Τε Σου-μι; Το ξέρει;
Όταν έρθει η ώρα, θα σας πω τα πάντα.
Υπό έναν όρο.
Τι όρο;
Να δημοσιεύσετε το άρθρο…
λίγο πριν την ακρόαση της Τε Σου-μι.
Ώστε να μην προλάβει ν' απαντήσει.
Φυσικά.
Θα μιλήσω με τους αρχισυντάκτες, αλλά δεν θα υπάρξει πρόβλημα.
Λοιπόν…
Μιας και ήρθα,
μπορώ να δω την κυρία Γου;
Να μιλήσετε πρώτα μαζί μου.
Μην απασχολήσετε ακόμα την κυρία Γου.
Μέχρι να βγει το άρθρο.
Εντάξει.
Πρόστιμο 300 δις γουόν, επειδή δεν διασφαλίσαμε προσωπικά δεδομένα;
Αυτό είναι γελοίο, έτσι;
Η Επιτροπή Επικοινωνιών πρόσθεσε κατά λάθος μηδενικά.
Δεν πρόσθεσαν κατά λάθος μηδενικά.
Είναι αλαζόνας.
Οι χρήστες μας προχωρούν σε ομαδική αγωγή εναντίον μας.
Για τη συνάδελφο, δεν μπορείς
να κάνεις τον χαζό;
Υπάρχει περιθώριο…
Σταμάτα!
Αφού είσαι τόσο καλή, κάν' το μόνη σου!
Κυρία Γου, βγαίνεις από την υπόθεση.
Υποτιτλισμός: Αλέξης Γραμμένος